28 ALMINDELIG OVERSIGT 



Syd for I. P. Kochs Fjord spreder Indlandsisen igen sit Dække over Lan- 

 dets Indre og sender sine Udløbere ned i de der liggende Fjorde, Nordenskiölds 

 Fjord, Viktoria Fjord og Sherard Osborne Fjord, ad hvilken sidste 

 Knud Rasmussen i 1917 paa den anden Thuleekspedition søgte op paa Ind- 

 landsisen (jfr. S. 169). 



Den vestligste og største af de herværende Fjorde, St. George Fjorden, 

 strækker sig ca. 100 km i sydlig Retning gennem et stort isfrit Areal med Fjælde 

 paa over 1000 m' Højde. 



Vest for denne Fjord ligger et stort bredt Yderland, som med stejle, indtil 

 1160 m høje Fjælde vender ud imod det aabne Polarhav, medens det vestlige 

 Hjørne vender ud imod Robeson Kanalen, der ved et ca. 22 km bredt Sund 

 skiller Grønland fra det paa Amerika Siden liggende Grant Land. 



Ud for Petermanns Fjord, gennem hvilken en stor Isbræ skyder ud, 

 danner Farvandet en Bredning, Halls Bassin, som imod SV. fortsættes i Ken- 

 nedy Kanalen. Det grønlandske Yderland har her en Bredde af 15—20 km. Ved 

 Kap Calhoun drejer Kysten Øst efter, og her, i en lille Vig, Benton Bay, ligger 

 de nordligste hidtil fundne Ruiner af eskimoiske Vinterhuse. Syd for Benton 

 Bay dannes den store Bugt, Kane Bassin, paa hvis Østside den 90 km brede 

 Humboldt Bræ træder ud i Havet. Bræen maa opfattes som en Rand af Ind- 

 landsisen, der hviler paa en af Havet overskyllet Slette. I Bræen findes ingen 

 Spalter, og i den nordlige Del er der ingen Stejlvæg. Hvor der dannes Isfjælde, 

 er de store i Areal, men kun 5 à 7 m høje over Vandlinien (se Fig. 15 — -18). 



Syd for Bræen gaar en stor bred Halvø, Haye' s Halvø, ud i vestlig Ret- 

 ning. Den er skilt fra Ellesmere Land paa Amerikasiden ved det 50 km brede 

 Smith Sund. Halvøen er delt i to Dele ved den store Inglefield Bugt. Paa 

 Nordsiden af Halvøen findes et temmelig bredt isfrit Yderland, hvis østlige Del 

 hovedsagelig bestaar af lave Gnejsfjælde, gennemskaaret af Kløfter og opfyldt 

 af Smaasøer, medens det mod Vest højner sig og gennemfures af dybe Dale. Paa 

 Vestsiden, i en lille Vig fra Smith Sund, ligger den eskimoiske Boplads Etah, 

 som er den nordligste af Polareskimoerne beboede Plads. Indlandsisen breder 

 sig over hele den sydlige Del af Halvøen og sender en lang Række Bræer saavel 

 ud mod Havet som ned imod Inglefield Bugt. 



Inglefield Bugt er et stort Fjordkompleks, 135 km i Udstrækning, hvor- 

 fra flere Sidefjorde udgaar. 



Den sydlige Halvø ender mod Vest i Kap Parry, imod Syd i Kap York. 

 Paa Vestsiden findes flere Indskæringer, blandt hvilke den største er Wolsten- 

 holme Sund, paa hvis Sydside Stationen Thule ligger i den lille Bugt North 

 Star Bay. 



En nærmere Beskrivelse af dette Distrikt findes i Distriktsbeskrivelsen. 



Øst for Kap York ligger Melville Bugt, hvor Indlandsisen træder helt 

 ud til Havet eller kun efterlader en Del Nunatakker og enkelte uden for Kysten 

 liggende Smaaøer. 



R. Hammer. 



